**Beszámoló**

**A magyar vízitúrázók hagyományos, éves találkozója**

Február 11-én, a BTSSz rendezésében és helyiségében került sorra a hazai vízitúrázó élet hagyományos eseménye, az országos találkozó.

Kis János, a Vízitúra Bizottság vezetője köszöntötte a megjelenteket, majd a BTSSz elnöknője, Tötösné Gados Zsuzsa megnyitotta a rendezvényt.

A továbbiakban

* Baláti Bálint főhadnagy úr, a Vízirendészet képviseletében tartott eligazítást a Hajózási Szabályzat vízitúrázókra vonatkozó rendelkezéseinek betartatásáról és válaszolt a feltett kérdésekre;
* Mihály Tibor sporttárs a Magyar Evezős Szövetség Rekreációs-, és Túrabizottságának vezetője ismertette a MESz túraprogramjait, és felajánlotta segítségét a Nemzetközi Tiszatúra Tokaj alatti szakaszának megrendezéséhez;
* Fejérvári Gábor betegsége miatt nem tudott megjelenni. Levelét Kis János olvasta fel, méltatta a Nemzetközi Dunatúrát, és ismertette a 62. TID tudnivalóit;
* Haraszti Béla beszélt a Nemzetközi Tiszatúra rendezésének problémáiról és bemutatta az idei rendezvényt;
* Kis János ismertette a BTSSz hagyományos vízitúráinak 2017-es programját és tudatta a jelenlévőkkel, hogy 2018-ban február 10-én, 10 órakor, ugyanott rendezi meg a BTSSz a jövő évi találkozót.

Ezt követően a részvevők zsíros kenyérrel, ásványvízzel, kávéval-teával csillapították éhségüket, szomjukat majd baráti beszélgetéssel ért véget az összejövetel.

Budapest, 2017. február 15.

Kis János

Vízitúra Bizottság

vezetője